Úradný vestník L 081 , 05/04/1972 S. 0001 - 0004

Fínske špeciálne vydanie: Kapitola 2 Zväzok 1 S. 0036

Dánske špeciálne vydanie: Série I Kapitola 1972(I) S. 0267

Švédske špeciálne vydanie: Kapitola 2 Zväzok 1 S. 0036

Anglické špeciálne vydanie: Série I Kapitola 1972(I) S. 0276

Grécke špeciálne vydanie: Kapitola 02 Zväzok 1 S. 0153

Španielske špeciálne vydanie: Kapitola 02 Zväzok 1 S. 0101

Portugalské špeciálne vydanie Kapitola 02 Zväzok 1 S. 0101



Nariadenie Komisie (EHS) č. 679/72 z 29. marca 1972 o zatriedení tovaru do položiek a podpoložiek č. 69.09 A, 69.11, 69.13 B a 69.14 A Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 [1] zo 16. januára 1969 o opatreniach, ktoré sa majú prijať s cieľom zabezpečiť jednotné uplatnenie Spoločného colného sadzobníka, a najmä na jeho článok 3, keďže sa musí vytvoriť ustanovenie na zabezpečenie jednotného uplatnenia Spoločného colného sadzobníka ohľadom zatriedenia výrobkov "skleneného porcelánu" alebo "poloskleneného porcelánu", ktoré sú keramickými výrobkami do väčšej alebo menšej miery vypálené, z mierne šedo-bieleho alebo umelo zafarbeného keramického materiálu, ktorý je hladký na jazyk; keďže Spoločný colný sadzobník priložený k nariadeniu Rady (EHS) č. 950/68 [2] z 28. júna 1968, naposledy zmenené a doplnené nariadením Rady (EHS) č. 1/72 [3] z 20. decembra 1971 zahŕňa v položkách alebo podpoložkách č. 69.09 A, 69.11, 69.13 B a 69.14 A výrobky z porcelánu a v položkách alebo podpoložkách č. 69.09 B, 69.12, 69.13 A, 69.13 C a 69.14 B príslušné výrobky z iných keramických materiálov; keďže s cieľom zatriedenia horeuvedených výrobkov "skleneného porcelánu" alebo "poloskleneného porcelánu" do Spoločného colného sadzobníka sa zohľadnia osobitné vlastnosti porcelánu, menovite pórovitosť, hustota a priesvitnosť; keďže výrobky "sklenený porcelán" alebo "polosklenený porcelán" sa zatriedia do zodpovedajúcich položiek a podpoložiek č. 69.09 A, 69.11, 69.13 B alebo 69.14 A, ak majú zároveň inter alia nasledujúce vlastnosti: - pórovitosť nepresahujúca 3 %. - hustota 2.2 alebo viac, - priesvitnosť, ak nie je keramický materiál hrubší ako približne 3 mm, nie je farbený v hmote, ani pokrytý farebným alebo nepriehľadným lakom alebo glazúrou; keďže je žiadúce, aby sa predpísali spôsoby analýzy tak, aby sa pórovitosť a priesvitnosť výrobkov mohli vyhodnotiť jednotne; keďže opatrenia ustanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka; PRIJALA TOTO NARIADENIE: Článok 1 "Sklenený porcelán" alebo "polosklenený porcelán", ktoré sú keramickými výrobkami, vo väčšej alebo menšej miere vypálene, z mierne šedo-bieleho alebo umelo zafarbeného keramického materiálu, ktorý je hladký na jazyk, sa zatriedia do zodpovedajúcich položiek a podpoložiek 69.09 A, 69.11, 69.13 B alebo 69.14 A Spoločného colného sadzobníka, ak tieto výrobky majú zároveň tieto vlastnosti: a) stupeň pórovitosti (koeficient absorpcie vody) nepresahujúci 3 %, meraný podľa metódy uvedenej v prílohe I; b) hustota 2.2 alebo viac; c) priesvitnosť, ak hrúbka nepresahuje približne 3 mm, meraná podľa metódy uvedenej v prílohe II. Posledné kritérium sa však neuplatní, ak je keramický materiál farbený v hmote alebo pokrytý farebným alebo nepriehľadným lakom alebo glazúrou. Článok 2 Toto nariadenie nadobúda účinnosť ôsmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. marca 1972 Za Komisiu S. L. Mansholt predseda [1] Ú. v. ES L 14, 21.1.1969, s. 1. [2] Ú. v. ES L 172, 22.7.1968, s. 1. [3] Ú. v. ES L 1, 1.1.1972, s. 1. -------------------------------------------------- PRÍLOHA I URČENIE KOEFICIENTU ABSORPCIE VODY Predmet a definícia Predmetom testu je určiť koeficient absorpcie vody keramického materiálu. Tento koeficient predstavuje percento vypočítané vo vzťahu k pôvodnej hmotnosti keramického materiálu. Príprava testovaných vzoriek a vykonanie testu Na každý test by mali byť minimálne tri testované vzorky. Odoberú sa z glazúrovaných častí toho istého výrobku a nesmú mať viac ako jeden glazúrový povrch. Povrch testovanej vzorky by mal mať okolo 30 cm2 a maximálnu hrúbku okolo 8 mm vrátane glazúry. Vysušte testované vzorky v peci pri teplote 105 °C počas 3 hodín a potom ich ochlaďte v sušiarni, určite ich hmotnosť (Wd) s presnosťou na 0.05 gramu. Potom okamžite ponorte testované vzorky do destilovanej vody tak, aby sa nedotýkali dna nádoby. Varte vo vode 2 hodiny a potom nechajte testované vzorky vo vode na dobu 20 hodín. Vyberte ich a utrite vodu na ich povrchu s čistou a mierne vlhkou handrou. Osušte všetky dutiny a otvory s mierne vlhkou úzkou kefkou. Zistite "mokrú" hmotnosť Ww. Koeficient absorpcie vody testovaných vzoriek získate vynásobením prírastku hmotnosti číslom 100 a delením suchou váhou: × 100 Vyhodnotenie výsledkov Priemer koeficientov absorpcie vody rôznych testovaných vzoriek, vyjadrený v percentách, predstavuje koeficient absorpcie vody keramického materiálu. -------------------------------------------------- PRÍLOHA II TEST PRIESVITNOSTI Definícia Obrys predmetu musí byť viditeľný cez testovanú vzorku hrubú medzi 2 až 4 mm, ktorá je umiestená v tmavej miestnosti 50 cm od novej žiarovky uzatvorenej v skrinke a vydávajúcej lúč svetla medzi 1350 a 1500 lúmenov. Žiarovka sa musí vymeniť po 50 hodinách používania. Testovací prístroj (pozri priložený náčrt) Prístroj sa skladá zo skrinky natrenej zvnútra bielym matným lakom. Na jednom konci je umiestnená žiarovka (A). Otvor je urobený na náprotivnej strane tak, aby obrysy predmetu (B) bolo vidno cez testovanú vzorku (C). Rozmery skrinky sú nasledovné: - dĺžka: dĺžka žiarovky plus 50 cm - šírka a výška: približne 20 cm Priemer otvoru je približne 10 cm. +++++ TIFF +++++ --------------------------------------------------